Diari Oficial de la Generalitat Valenciana


Sumari del DOGV 2570, del 18-08-1995 (1995/835835)

ORDRE de 2 d'agost de 1995, de la Conselleria d'Agricultura i Medi Ambient, per la qual es regulen determinats aspectes per a l'aplicació, en l'àmbit de la Comunitat Valenciana, del règim d'ajudes per a fomentar inversions forestals en explotacions agràries.
------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1995/08/02/(3)/dof/vci/html**

### Dades del document

Número de DOGV
:   2570

Data del DOGV
:   18-08-1995

Secció del DOGV
:   DISPOSICIONS GENERALS

Número del document
:   1995/835835


Data del document
:   02-08-1995

Organisme emissor
:   Conselleria d'Agricultura i Medi Ambient

Tipus de document
:   Ordre

Anàlisi jurídica

ORDRE de 2 d'agost de 1995, de la Conselleria d'Agricultura i Medi Ambient, per la qual es regulen determinats aspectes per a l'aplicació, en l'àmbit de la Comunitat Valenciana, del règim d'ajudes per a fomentar inversions forestals en explotacions agràries.  
El Reglament (CEE) número 2.080/1992, de 30 de juny (DOCE número L 215/97, de 30.07.92) estableix un règim comunitari d'ajudes a les mesures forestals en l'agricultura, cofinançades pel Fons Europeu d'Orientació i Garantia, Secció de Garantia.  
El Reial Decret 378/1993, de 12 de març (BOE número 76, de 30.03.93), desplega aquest reglament per a l'aplicació en Espanya, amb la previsió de convenis de col·laboració entre el Ministeri d'Agricultura, Pesca i Alimentació i les comunitats autònomes per a fixar el cofinançament entre ambdues administracions.  
Les ordres de les conselleries d'Agricultura, Pesca i Alimentació, i de Medi Ambient, de 7 d'octubre de 1993 (DOGV número 2.127, de 20.10.93) i d'11 de febrer de 1994 (DOGV número 2.218, de 02.03.94) regularen l'aplicació en la Comunitat Valenciana del règim d'ajudes per a fomentar inversions forestals en explotacions agràries en les convocatòries dels anys 1993 i 1994.  
Les matisacions relatives a les mesures forestals en l'agricultura en Espanya que va introduir la Decisió de la Comissió de les Comunitats Europees de 27 d'abril de 1994 han estat recollides pel Reial Decret 2.086/1994, de 20 d'octubre (BOE número 277, de 19.11.94), amb la modificació de determinats preceptes de l'esmentat Reial Decret 378/1993.  
Per això, i amb l'objectiu d'adequar la normativa valenciana a la de superior rang, pel que fa al procediment d'ajudes per a inversions forestals, i incorporar a aquest alguns aspectes derivats de les característiques de les superfícies agràries valencianes susceptibles de reforestació,   
ORDENE  
Article primer. àmbit d'aplicació  
El règim d'ajudes destinat a fomentar les inversions forestals en explotacions agràries que estableix el capítol I del Reial Decret 378/1993, de 12 de març, serà d'aplicació en l'àmbit territorial de la Comunitat Valenciana d'acord amb les determinacions contingudes en aquesta ordre.  
Article segon. Tipus d'ajuda  
Sotmesos al règim de concurrència competitiva, en l'àmbit d'aplicació d'aquesta ordre, s'estableixen els tipus d'ajudes disposats en l'article 6 del Reial Decret 378/1993.  
Article tercer. Beneficiaris  
1. De manera general, podran ser beneficiaris de les ajudes anteriors:  
- Titulars d'explotacions agràries, siguen persones físiques o jurídiques, de dret privat o de dret públic. La titularitat de superfícies arrendades exigirà un contracte d'arrendament per un període mínim de 20 anys a partir de la data de concessió de les ajudes, adequadament liquidat i registrat, i amb autorització del propietari per a realitzar les labors de reforestació o altres inversions.  
- Entitats locals o altres entitats públiques, encara que no siguen titulars d'explotacions agràries.  
- Agrupacions forestals, formades per titulars d'explotacions agràries, amb el compliment del que es disposa en l'article 8 del Reial Decret 378/1993.  
2. Les entitats públiques no tindran dret a la prima de manteniment ni a la prima compensatòria.  
3. Els agricultors acollits al cessament anticipat de l'activitat agrària no podran percebre les primes compensatòries.  
4. Les ajudes per a millora de suredes i altres superfícies reforestades previstes en l'article 14 del Reial Decret 378/1993 sols es concediran als titulars que obtinguen com a mínim el 25 per cent de la seua renda total procedent de l'activitat agrària que realitzen en la seua explotació, o a les agrupacions d'aquests.  
Article quart. Superfícies agràries  
1. Es consideren superfícies agràries les que hagen estat objecte d'aprofitament agrari regular, hagen contribuït a la formació de la renda del titular de l'explotació, no hagen estat abandonades abans del 31 de juliol de 1992 i siguen susceptibles de reforestació. Aquestes terres hauran d'estar compreses en algun dels apartats següents:  
1) Terres arables ocupades per cultius herbacis;  
2) Guarets i altres terres no ocupades;  
3) Horts familiars;  
4) Terres ocupades per cultius llenyosos, amb exclusió de les dedicades a arbres per a la producció de fusta o llenya;  
5) Prats naturals;  
6) Pastures;  
7) Forests de sureda;  
8) Forest oberta i deveses, sempre que les copes dels arbres no cobrisquen més del 20 per cent de la superfície i s'utilitze principalment per a pasturatge;  
9) Erm a pastures.  
2. No obstant això, les superfícies descrites en els epígrafs 5), 6), 8) i 9) amb dret a subvencions per a reforestació tindran un límit de 50 hectàrees per beneficiari i fins a 60 hectàrees per cada membre de les agrupacions forestals. A més, caldrà acreditar l'aprofitament ramader d'aquestes superfícies.  
3. Els treballs que s'hagen de realitzar en les superfícies descrites en els epígrafs 6), 8) i 9), d'acord amb la Llei 3/1993, de 9 de desembre, de la Generalitat Valenciana, Forestal de la Comunitat Valenciana, caldrà que estiguen autoritzades per l'òrgan mediambiental competent.  
Article cinqué. Import de les ajudes  
1. Ajudes per a despeses de reforestació  
Els imports màxims de les despeses de reforestació que cal considerar, per a les espècies i en les comarques indicades en l'annex B d'aquesta ordre, seran els que s'indiquen en l'article 11 del Reial Decret 378/1993, que s'especifiquen en l'annex A, tret que el pressupost aprovat siga inferior. En aquest cas, es prendrà aquest últim com a import màxim. Als imports màxims esmentats se'ls aplicarà el coeficient reductor del 0,7 per a la reforestació amb espècies que, per a la comarca corresponent, no estiguen previstes en l'annex B d'aquesta ordre.  
2. Prima de manteniment  
2.1 La prima de manteniment per a les diferents espècies podrà arribar als valors màxims que s'estableixen en l'article 12 del Reial Decret 378/1993.  
2.2 Aquestes primes podran concedir-se en quantitats anuals iguals durant els cinc primers anys des de l'inici de la plantació.  
3. Prima compensatòria  
3.1 La prima compensatòria, de caràcter anual, podrà concedir-se per a un període màxim de 20 anys, des de l'inici de la plantació, fins a les quanties màximes indicades en l'article 13 del Reial Decret 378/1993.  
3.2 En les superfícies compreses en els epígrafs 6), 8) i 9) de l'article quart d'aquesta ordre, la prima compensatòria tindrà un valor màxim del 40 per cent respecte al que es disposa en l'apartat 3.1 d'aquest article.  
4. Ajudes per a la millora de suredes i altres superfícies reforestades  
4.1 Els imports màxims de les ajudes que es concediran per a la millora de suredes i altres superfícies reforestades, tant les existents com les de nova creació, seran els que es fixen en l'article 14 del Reial Decret 378/1993, modificat pel Reial Decret 2.086/1994. únicament es concediran ajudes per a la millora de superfícies reforestades en actuacions que afecten com a màxim 50 hectàrees per beneficiari.  
4.2 No obstant això, les ajudes previstes en l'apartat 1 de l'article 14 esmentat, referents a la realització de treballs silvícoles, seran incompatibles amb les primes de manteniment i sols es podran sol·licitar una vegada, per a una mateixa superfície, durant el període que abraça aquest programa.  
5. L'import de les ajudes s'establirà sobre la base del pressupost aprovat per la conselleria del projecte o memòria a què fa referència l'apartat h) de l'article seté d'aquesta ordre.  
Article sisé. Condicions de les inversions  
1. Les ajudes sols es concediran quan la superfície que s'haja de reforestar arribe com a mínim, en finques contigües, a tres hectàrees, ja siga aquella d'un o diversos sol·licitants, excepte quan es tracte de superfícies agràries que donen continuïtat a una massa forestal ja constituïda. En aquest cas no s'estableix cap límit inferior de superfície.  
2. Les noves plantacions hauran de complir els requisits tècnics i de densitat d'arbres especificats en l'annex C d'aquesta disposició. No seran susceptibles de reforestació les superfícies que així es consideren mitjançant un informe raonat d'un tècnic de l'administració sobre la base de les especials característiques del sòl, l'orografia o altres. Així mateix, tot el material vegetal utilitzat haurà de procedir de vivers oficialment autoritzats i haurà de complir, si s'escau, el que s'estableix en l'Ordre de 21 de gener de 1989, del Ministeri d'Agricultura, Pesca i Alimentació.  
3. Pel que fa al que es disposa en l'apartat 4 de l'article 16 del Reial Decret 378/1993, els beneficiaris d'ajudes a despeses de reforestació hauran de mantenir la plantació com a mínim durant un període de 20 anys, sense perjudici del que s'estableix en l'apartat 3 del mateix article.  
4. La reforestació de superfícies agràries acollides a les ajudes d'aquesta ordre haurà de mantenir una distància mínima de set metres entre les masses reforestades i els camps de cultiu limítrofs.  
5. En els paratges naturals caldrà tenir en compte les directrius dels plans d'ús i gestió d'aquests o la normativa equivalent. Per a l'aprovació de l'expedient caldrà un dictamen favorable de l'organisme rector del paratge.  
6. No es concediran ajudes en les forests d'utilitat pública i forests consorciades.  
7. La reforestació de superfícies agràries haurà de consolidar una densitat de plantes vives, referides a la densitat de plantes aprovades en la resolució, de:  
- 50% al primer any de plantació;  
- 60% al segon any;  
- 70% al tercer any;  
- 75% al quart any;  
- 80% al cinquè any.  
8. Les inversions auxiliables quedaran establides després de l'aprovació per part de l'administració dels pressuposts presentats pel sol·licitant.  
9. Les superfícies repoblades en l'àmbit d'aquestes ajudes no podran dedicar-se a cap ús agrícola.  
Article setè. Sol·licitud: acreditacions i documentació  
Per accedir a les ajudes regulades en aquesta disposició, els peticionaris hauran de presentar la documentació següent:  
a) Sol·licitud de l'interessat. L'administració disposarà de models normalitzats.  
b) Acreditació de beneficiari:  
- En el cas de persones físiques, fotocòpia del DNI i NIF del titular i del cònjuge.  
- En el cas de persones jurídiques, fotocòpia de la targeta d'identificació fiscal, còpia dels estatuts i còpia dels poders que acrediten el representant per a firmar la sol·licitud i els altres documents relacionats amb les ajudes.  
- En el cas d'agrupació forestal, a més de presentar per cada un dels socis els documents requerits per a les persones físiques, caldrà aportar l'acta de constitució de l'agrupació en la qual es facen constar les activitats de l'agrupació, el reglament de funcionament, l'acord de sol·licitar les ajudes i el nomenament de representant, tot això subscrit per tots els membres de l'agrupació. A més, caldrà aportar la targeta d'identificació fiscal de l'agrupació.  
- En el cas d'entitats públiques, la sol·licitud anirà firmada per l'alcalde, el president o la màxima autoritat de l'entitat, i acord del ple, consell o assemblea pel qual s'aprova la sol·licitud de les ajudes i la designació de representant.  
c) Acreditació de la titularitat de l'explotació:  
- En el cas de propietat, mitjançant escriptures públiques, certificats registrals o qualsevol altre document admissible en dret.  
- En el cas d'arrendament, contracte d'arrendament, liquidat i registrat.  
- En el cas de no titularitat caldrà presentar les autoritzacions i els acords presos entre les parts, en els quals de manera explícita es reconeguen els drets i les obligacions d'ambdues, com també de la propietat de les terres. A més, es presentarà un document acreditatiu o una declaració jurada del titular de l'explotació de no haver sol·licitat la mateixa ajuda.  
d) Acreditació d'aprofitaments agraris:  
- Declaració de cultiu, expedida per l'administració central o autonòmica com a conseqüència de qualsevol ajuda o registre. També seran vàlids els certificats d'assegurances agràries, cartilla ramadera, arrendament de pastures o qualsevol altre document admissible en dret.  
- En el cas que no es dispose d'algun dels documents anteriors, una declaració de l'interessat on s'indique l'aprofitament agrari, que s'acompanyarà de l'informe d'un tècnic de l'administració en què es constate que no s'han abandonat les superfícies amb anterioritat a la data de referència.  
- En ambdós casos, el beneficiari haurà d'acreditar la percepció d'ingressos agraris en la declaració de l'impost de la renda, segons el que es disposa en el primer guió de l'apartat e) d'aquest article.  
e) Acreditació d'ingressos agraris:  
- En tots els casos es presentarà una declaració de l'impost de la renda corresponent a l'any 1992 o posterior.  
- Per a l'acreditació de la condició d'agricultor a títol principal o de l'obtenció de l'explotació d'un 25 per cent de les rendes totals, es presentaran tres declaracions de l'IRPF o de l'impost de societats dels últims cinc anys i serà obligatòria la presentació de les dues darreres. S'agafarà la mitjana de les tres anualitats per a l'estimació del nivell de rendes. En el cas d'agricultor a títol principal, es presentarà, a més, un certificat de pertànyer al règim especial agrari o al d'autònoms per activitats agràries.   
f) Full de compromisos i programa d'actuació que garantisca l'execució de les obres d'acord amb el que es disposa en l'apartat 2 de l'article novè d'aquesta ordre.  
g) Full de dades bancàries i full de manteniment de tercers, adequadament emplenats.  
h) Per a inversions majors de 10 milions de pessetes o en reforestacions que igualen o superen les 50 hectàrees, prèviament a la resolució de l'expedient, es requerirà la presentació d'un projecte, firmat per un tècnic competent i degudament visat pel col·legi oficial corresponent. En inversions inferiors a 10 milions de pessetes que prevegen millores en camins o punts d'aigua, caldrà que un tècnic competent en redacte una memòria tècnica. En la resta dels casos, s'emplenaran els models normalitzats de memòria de reforestació i, si s'escau, de treballs biològics, amb l'acompanyament d'un pressupost de les inversions, amb el detall de les unitats d'obra i els preus unitaris d'aquestes, un plànol de localització de la finca i un plànol cadastral amb les parcel·les afectades amb la senyalització de les obres proposades. En la memòria o el projecte s'especificarà el tipus d'execució de les inversions i, en el cas d'utilització de mà d'obra o maquinària pròpia, haurà d'estar suficientment detallada en el pressupost de cada una de les actuacions.  
i) Certificat acreditatiu d'estar al dia en les obligacions fiscals i amb la Seguretat Social.  
No obstant l'anterior, la unitat tramitadora podrà sol·licitar al peticionari la documentació que considere convenient per a poder acreditar els requisits exigits en la normativa.  
Article vuité. Tramitació de les ajudes  
1. Les sol·licituds d'ajudes previstes en aquesta ordre es presentaran en les formes previstes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
2. Els serveis territorials de la Conselleria d'Agricultura i Medi Ambient i les seues oficines comarcals facilitaran l'emplenament de les sol·licituds en els registres corresponents.  
3. El termini de presentació de sol·licituds començarà l'1 de febrer de cada any i finalitzarà el 30 d'abril, mentre dure el programa d'actuació.  
4. Els expedients de concessió d'ajudes es tramitaran en la Conselleria d'Agricultura i Medi Ambient.  
Article nové. Resolució dels expedients  
1. Sobre les sol·licituds d'ajuda recaurà una resolució en un termini màxim de sis mesos comptadors a partir de la data de finalització de la presentació de les sol·licituds. Cas que no hi haja resolució en el dit termini, s'entendrà el silenci administratiu com a desestimatori.  
2. La resolució de concessió d'ajudes explicitarà, segons el calendari d'execució de les obres aprovat, la subvenció de capital resolta a càrrec de l'anualitat corrent, de l'anualitat posterior o la part corresponent a cada una d'elles.  
3. L'incompliment de l'execució de les obres en els terminis previstos comportarà, si s'escau, el reintegrament de les ajudes rebudes i l'anulació de les ajudes pendents de percebre després de la tramitació de l'expedient contradictori oportú.  
4. Les resolucions corresponents a cada convocatòria es faran públiques en els taulers d'anuncis de la Direcció General d'Estructures Agràries i Desenvolupament Rural i en els de les direccions territorials de la Conselleria d'Agricultura i Medi Ambient.  
Article deu. Execució de les obres  
1. Per la naturalesa de les obres que es preveuen en aquesta ordre i la dependència de la seua viabilitat d'aspectes climàtics i biològics, el termini d'execució d'aquelles es fixa fins a l'últim dia de l'any següent al de la data de la comunicació de la resolució aprovatòria, sense perjudici del que s'estipula en el punt 3 de l'article novè.  
2. Si per causa justificada el sol·licitant no pot executar les obres aprovades en l'anualitat o les anualitats fixades en la resolució aprovatòria, haurà de sol·licitar, abans de finalitzar cada una d'elles, una pròrroga a fi d'executar-les, al·legant les raons que la justifiquen i el termini en què es compromet a finalitzar les inversions.  
3. Qualsevol canvi de les inversions aprovades l'haurà de sol·licitar l'interessat. Aquests canvis es podran sol·licitar, com a màxim, fins dos mesos després de la comunicació de la resolució de l'expedient. Sobre la sol·licitud haurà de recaure una resolució expressa en el termini de tres mesos. El silenci administratiu s'entendrà com a desestimatori.  
Article onze. Certificat de les obres i primes  
1. Una vegada efectuades les obres objecte d'auxili en cada anualitat o adquirits els drets a la percepció de les primes, l'interessat haurà de comunicar-ho a la Conselleria d'Agricultura i Medi Ambient.  
2. Pel que fa a les obres i als drets a la percepció de les primes objecte d'ajuda, se certificarà el compliment de les condicions i els requisits tècnics, sanitaris i de densitat que han de reunir les inversions per a la concessió de les ajudes.  
3. Els beneficiaris queden obligats a presentar la justificació de totes les despeses efectuades per a la realització de les activitats subvencionades fins a arribar almenys al pressupost total objecte de subvenció, mitjançant els documents següents:  
a) Factures amb el justificant de pagament corresponent, referents a totes les despeses efectuades d'acord amb el programa subvencionat.  
b) En aquells casos en els quals es financien despeses de personal, còpia compulsada del contracte i de les nòmines firmades per les persones que hagen treballat en les activitats, i els justificants corresponents de les cotitzacions a la Seguretat Social i de l'ingrés en la Delegació d'Hisenda de les quantitats retingudes corresponents a l'impost sobre la renda de les persones físiques.  
c) En el cas de mà d'obra pròpia, entenent com a tal la del titular i la dels membres majors d'edat de la unitat familiar inclosos en la cartilla del règim especial agrari de la Seguretat Social o en la d'autònoms per activitats agràries, s'adjuntarà un certificat d'un tècnic de la conselleria de les despeses imputades i un certificat actualitzat de la Tresoreria Territorial sobre els membres de la família inclosos en la cartilla.  
d) En el cas d'utilització de maquinària pròpia, un certificat d'un tècnic de la conselleria de les despeses imputades a aquest concepte, junt amb una fotocòpia compulsada del rebut de pagament de l'impost de circulació referit a l'últim període impositiu o, en el cas de no estar subjecte a aquest impost, una còpia acarada del document acreditatiu de la propietat.  
4. La Direcció General d'Estructures Agràries i Desenvolupament Rural fixarà anualment el preu de la maquinària i la mà d'obra pròpia. Aquests preus es referiran a valors mitjans, que en el cas de maquinària en dependran del tipus i, a més, de la potència, i en el cas de la mà d'obra, dels valors mitjans estimats per la Conselleria en l'àmbit de la Comunitat Valenciana.  
5. De manera prèvia al pagament, s'aportarà un certificat acreditatiu del compliment de les obligacions fiscals i amb la Seguretat Social, conformement s'establisca en la normativa vigent.  
Article dotze. Finançament  
1. Les ajudes resoltes per a cada anualitat se certificaran a càrrec del pressupost d'aquesta i quedaran condicionades a l'existència de la consignació pressupostària corresponent, una vegada deduïts els imports de les obligacions contretes en exercicis anteriors per a cada anualitat.  
2. Les ajudes en forma de subvenció regulades en aquesta ordre es concediran, en l'any 1995, a càrrec de les aplicacions pressupostàries 96.148.30.1, línia 948 i 09.054.93.0, línia 947, pels imports globals màxims de 52.523.860 pessetes i 851.821.655 pessetes, respectivament. Les aplicacions i quanties màximes corresponents a anys successius es faran públiques en el Diari Oficial de la Generalitat Valenciana mitjançant una ordre de la Conselleria d'Agricultura i Medi Ambient.  
3. En el cas que l'import global de les ajudes sol·licitades superara les dotacions pressupostàries anuals, les prioritats que es disposen en l'article 10 del Reial Decret 378/1993, modificat pel Reial Decret 2086/1994, s'aplicaran en primer lloc a la reforestació de les superfícies 1), 2), 3) i 4) descrites en el punt 1 de l'article quart d'aquesta ordre i a la millora de suredes i altres superfícies reforestades, i posteriorment, a la reforestació de les sol·licituds de la resta de les superfícies. Les sol·licituds a les quals no arribe aquesta priorització es desestimaran motivadament, sense perjudici del dret dels sol·licitants de reiterar-ne la petició a l'any següent i de no aportar la documentació que ja estiga en poder de l'administració.  
Article tretze. Règim supletori  
En tot allò no regulat expressament en aquesta ordre, s'atindrà al que es disposa en el Reial Decret 378/1993, de 12 de març.  
DISPOSICIONS ADDICIONALS  
Primera  
Es delega el director general d'Estructures Agràries i Desenvolupament Rural per a l'exercici de la competencia per a resoldre sobre la concessió de les ajudes sol·licitades a l'empara d'aquesta ordre. Aquesta resolució esgotarà la via administrativa.  
Segona  
Les superfícies objecte de subvenció se sotmetran a la legislació forestal vigent a partir de la realització dels treballs de reforestació. Així mateix, caldrà complir l'Ordre de 20 de desembre de 1985 quan s'utilitzen espècies incloses en els annexos d'aquesta.  
DISPOSICIó DEROGATòRIA  
Queden expressament derogades les ordres de les conselleries d'Agricultura, Pesca i Alimentació, i de Medi Ambient, de 7 d'octubre de 1993 (DOGV núm. 2.127, de 20.10.93) i d'11 de febrer de 1994 (DOGV núm. 2.218, de 02.03.94).  
DISPOSICIONS TRANSITòRIES  
Primera  
Les sol·licituds de l'any 1995, acollides al Reial Decret 378/1993 i presentades amb anterioritat a la data d'entrada en vigor d'aquesta ordre, sobre les quals no s'haja dictat resolució fins aquesta data, acomodaran la seua tramitació a la nova ordre.  
Segona  
Les sol·licituds acollides a l'Ordre de 8 de juliol de 1994, de les conselleries d'Agricultura, Pesca i Alimentació, i de Medi Ambient, per la qual s'establia un nou termini per a acollir-se al règim d'ajudes per a fomentar inversions forestals en les superfícies agrícoles afectades pels incendis de l'any 1994, sobre les quals no s'haja dictat resolució abans de la publicació d'aquesta ordre, acomodaran la seua tramitació a aquesta, excepte en allò que pogués contravenir el que s'estipula en l'article segon de la mencionada Ordre de 8 de juliol de 1994.  
DISPOSICIONS FINALS  
Primera  
Es faculta el director general d'Estructures Agràries i Desenvolupament Rural perquè dicte les disposicions que calguen per a l'aplicació d'aquesta ordre.  
Segona  
Aquesta ordre vigeix des de l'endemà de la publicació en el Diari Oficial de la Generalitat Valenciana.  
València, 2 d'agost de 1995  
La consellera d'Agricultura i Medi Ambient,  
Mª àNGELS RAMóN-LLIN I MARTíNEZ  
ANNEX A  
ANNEX B  
Espècies que s'han d'utilitzar per comarques per a la reforestació de superfícies agràries en la Comunitat Valenciana en relació amb els annexos I, II i III del Reial Decret 378/1993 (comarcalització del Ministeri d'Agricultura, Pesca i Alimentació).  
En tota la Comunitat Valenciana, l'espècie de creixement ràpid explotada en règim a curt termini amb aprofitament per a fusta inferior als 18 anys serà el xop híbrid Populus x Euramericana i els seus clons, aprovats segons l'Ordre de 24 de juny de 1992, del Ministeri d'Agricultura, Pesca i Alimentació.  
Alacant  
01. Vinalopó  
Tipus 1. Pinus halepensis, Pinus pinaster, Pinus pinea  
Tipus 2. Celtis australis, Ceratonia siliqua, Fraxinus ornus, Juniperus oxycedrus, Olea europaea, Pistacia lentiscus, Pistacia terebinthus, Populus alba, Populus nigra, Quercus faginea, Quercus ilex.  
Tipus 3. Arbustus unedo, Juglans regia, Juniperus phoenicea, Juniperus thurifera, Prunus spinosa, Tetraclinis articulata.  
02. Muntanya  
Tipus 1. Pinus halepensis, Pinus pinaster, Pinus pinea.  
Tipus 2. Acer opalus, Celtis australis, Ceratonia siliqua, Fraxinus ornus, Juniperus oxycedrus, Olea europaea, Pistacia lentiscus, Pistacia terebinthus, Populus alba, Populus nigra, Quercus faginea, Quercus ilex.  
Tipus 3. Arbutus unedo, Juglans regia, Juniperus phoenicea, Juniperus thurifera, Prunus spinosa, Taxus baccata.  
03. Marquesat  
Tipus 1. Pinus halepensis, Pinus pinaster, Pinus pinea.  
Tipus 2. Celtis australis, Ceratonia siliqua, Chamaerops humilis, Fraxinus ornus, Juniperus oxycedrus, Olea europaea, Pistacia lentiscus, Pistacia terebinthus, Populus alba, Populus nigra, Quercus ilex.  
Tipus 3. Arbutus unedo, Juglans regia, Juniperus phoenicea, Juniperus thurifera.  
04. Central  
Tipus 1. Pinus halepensis, Pinus pinea.  
Tipus 2. Celtis australis, Ceratonia siliqua, Chamaerops humilis, Juniperus oxycedrus, Olea europaea, Phoenix dactylifera, Pistacia lentiscus, Pistacia terebinthus, Populus alba, Populus nigra, Quercus ilex.  
Tipus 3. Arbutus unedo, Juniperus phoenicea, Juniperus thurifera, Tetraclinis articulata.  
05. Meridional  
Tipus 1. Pinus halepensis, Pinus pinea.  
Tipus 2. Ceratonia siliqua, Chamaerops humilis, Olea europaea, Phoenix dactylifera, Pistacia lentiscus, Pistacia terebinthus.  
Tipus 3. Tetraclinis articulata.  
Castelló  
01. Alt Maestrat  
Tipus 1. Pinus halepensis, Pinus nigra, Pinus sylvestris.  
Tipus 2. Acer campestre, Acer monspessulanum, Acer opalus, Buxus sempervirens, Celtis australis, Corylus avellana, Fagus sylvatica, Fraxinus angustifolia, Juniperus Communis, Juniperus oxycedrus, Pistacia lentiscus, Pistacia terebinthus, Populus alba, Populus nigra, Populus tremula, Quercus faginea, Quercus ilex.  
Tipus 3. Arbutus unedo, Ilex aquifolium, Juglans regia, Juniperus phoenicea, Juniperus thurifera, Prunus spinosa, Taxus baccata.  
02. Baix Maestrat  
Tipus 1. Pinus halepensis, Pinus nigra, Pinus pinea, Pinus sylvestris.  
Tipus 2. Acer campestre, Acer monspessulanum, Acer opalus, Celtis australis, Ceratonia siliqua, Fraxinus angustifolia, Juniperus oxycedrus, Olea europaea, Pistacia lentiscus, Pistacia terebinthus, Populus alba, Populus nigra, Quercus faginea, Quercus ilex.  
Tipus 3. Arbutus unedo, Juglans regia, Juniperus phoenicea, Juniperus thurifera, Prunus spinosa.  
03. Planures centrals  
Tipus 1. Pinus halepensis, Pinus nigra, Pinus pinea, Pinus sylvestris.  
Tipus 2. Acer campestre, Acer monspessulanum, Acer opalus, Celtis australis, Ceratonia siliqua, Corylus avellana, Chamaerops humilis, Fraxinus angustifolia, Juniperus oxycedrus, Olea europaea, Pistacia lentiscus, Pistacia terebinthus, Populus alba, Populus nigra, Quercus faginea, Quercus ilex.  
Tipus 3. Arbutus unedo, Ilex aquifolium, Juglans regia, Juniperus phoenicea, Juniperus thurifera, Prunus spinosa.  
04. Penyagolosa  
Tipus 1. Pinus halepensis, Pinus nigra, Pinus pinaster, Pinus sylvestris.  
Tipus 2. Acer campestre, Acer monspessulanum, Acer opalus, Celtis australis, Corylus avellana, Fraxinus angustifolia, Juniperus communis, Juniperus oxycedrus, Pistacia lentiscus, Pistacia terebinthus, Populus alba, Populus nigra, Populus tremula, Quercus faginea, Quercus ilex.  
Tipus 3. Arbutus unedo, Ilex aquifolium, Juglans regia, Juniperus phoenicea, Juniperus thurifera, Prunus spinosa, Taxus baccata.  
05. Litoral Nord  
Tipus 1. Pinus halepensis, Pinus pinaster, Pinus pinea.  
Tipus 2. Celtis australis, Ceratonia siliqua, Chamaerops humilis, Juniperus oxycedrus, Olea europaea, Pistacia lentiscus, Pistacia terebinthus, Populus alba, Populus nigra, Quercus ilex, Quercus suber.  
Tipus 3. Arbutus unedo, Juglans regia.  
06. La Plana  
Tipus 1. Pinus halepensis, Pinus pinaster, Pinus pinea.  
Tipus 2. Celtis australis, Ceratonia siliqua, Chamaerops humilis, Juniperus oxycedrus, Olea europaea, Pistacia lentiscus, Pistacia terebinthus, Populus alba, Populus nigra, Quercus ilex, Quercus suber.  
Tipus 3. Arbutus unedo, Juglans regia.  
07. Palància  
Tipus 1. Pinus halepensis, Pinus nigra, Pinus pinaster, Pinus sylvestris.  
Tipus 2. Acer campestre, Acer monspessulanum, Acer opalus, Celtis australis, Ceratonia siliqua, Fraxinus angustifolia, Juniperus oxycedrus, Olea europaea, Pistacia lentiscus, Pistacia terebinthus, Populus alba, Populus nigra, Populus tremula, Quercus faginea, Quercus ilex, Quercus suber.  
Tipus 3. Arbutus unedo, Ilex aquifolium, Juglans regia, Juniperus phoenicea, Juniperus thurifera.  
València  
01. Racó d'Ademuz  
Tipus 1. Pinus halepensis, Pinus nigra, Pinus sylvestris.  
Tipus 2. Acer opalus, Fraxinus angustifolia, Juniperus communis, Juniperus oxycedrus, Pistacia lentiscus, Pistacia terebinthus, Populus alba, Populus nigra, Populus tremula, Quercus faginea, Quercus ilex.  
Tipus 3. Arbutus unedo, Juglans regia, Juniperus phoenicea, Juniperus thurifera, Prunus spinosa.  
02. Alt Túria  
Tipus 1. Pinus halepensis, Pinus nigra, Pinus sylvestris, Pinus pinaster.  
Tipus 2. Acer opalus, Celtis australis, Ceratonia siliqua, Fraxinus angustifolia, Juniperus communis, Juniperus oxycedrus, Olea europaea, Pistacia lentiscus, Pistacia terebinthus, Populus alba, Populus nigra, Populus tremula, Quercus faginea, Quercus ilex.  
Tipus 3. Arbutus unedo, Juglans regia, Juniperus phoenicea, Juniperus thurifera, Prunus spinosa.  
03. Camps de Llíria  
Tipus 1. Pinus halepensis, Pinus pinea, Pinus pinaster.  
Tipus 2. Celtis australis, Ceratonia siliqua, Chamaerops humilis, Olea europaea, Pistacia lentiscus, Pistacia terebinthus, Populus alba, Populus nigra, Populus tremula, Quercus ilex.  
Tipus 3. Arbutus unedo, Juglans regia.  
04. Utiel-Requena  
Tipus 1. Pinus halepensis, Pinus pinaster, Pinus pinea.  
Tipus 2. Celtis australis, Fraxinus angustifolia, Fraxinus ornus, Juniperus communis, Juniperus oxycedrus, Pistacia lentiscus, Pistacia terebinthus, Populus alba, Populus nigra, Populus tremula, Quercus faginea, Quercus ilex.  
Tipus 3. Arbutus unedo, Juglans regia, Juniperus phoenicea, Juniperus thurifera.  
05. Foia de Bunyol  
Tipus 1. Pinus halepensis, Pinus pinaster, Pinus pinea.  
Tipus 2. Acer campestre, Acer monspessulanum, Acer opalus, Celtis australis, Ceratonia siliqua, Chamaerops humilis, Fraxinus angustifolia, Fraxinus ornus, Juniperus communis, Juniperus oxycedrus, Olea europaea, Pistacia lentiscus, Pistacia terebinthus, Populus alba, Populus nigra, Populus tremula, Quercus faginea, Quercus ilex.  
Tipus 3. Arbutus unedo, Juglans regia, Juniperus phoenicea, Juniperus thurifera, Prunus spinosa.  
06. Sagunt  
Tipus 1. Pinus halepensis, Pinus pinaster, Pinus pinea.  
Tipus 2. Celtis australis, Ceratonia siliqua, Chamaerops humilis, Fraxinus angustifolia, Juniperus communis, Juniperus oxycedrus, Olea europaea, Pistacia lentiscus, Pistacia terebinthus, Populus alba, Populus nigra, Populus tremula, Quercus ilex.  
Tipus 3. Arbutus unedo, Juglans regia.  
07. L'Horta  
Tipus 1. Pinus halepensis, Pinus pinea.  
Tipus 2. Celtis australis, Ceratonia siliqua, Chamaerops humilis, Olea europaea, Phoenix dactilifera, Pistacia lentiscus, Pistacia terebinthus, Populus alba, Populus nigra, Populus tremula, Quercus ilex.  
Tipus 3. Arbutus unedo.  
08. Riberes del Xúquer  
Tipus 1. Pinus halepensis, Pinus pinea.  
Tipus 2. Celtis australis, Ceratonia siliqua, Fraxinus angustifolia, Fraxinus ornus, Juniperus communis, Juniperus oxycedrus, Olea europaea, Pistacia lentiscus, Pistacia terebinthus, Populus alba, Populus nigra, Populus tremula, Quercus ilex.  
Tipus 3. Arbutus unedo, Juglans regia.  
09. Gandia  
Tipus 1. Pinus halepensis, Pinus pinaster, Pinus pinea.  
Tipus 2. Ceratonia siliqua, Chamaerops humilis, Fraxinus ornus, Juniperus communis, Juniperus oxycedrus, Olea europaea, Pistacia lentiscus, Pistacia terebinthus, Populus alba, Populus nigra, Populus tremula, Quercus ilex.  
Tipus 3. Arbutus unedo, Juglans regia.  
10. Vall d'Ayora  
Tipus 1. Pinus halepensis, Pinus pinaster, Pinus pinea.  
Tipus 2. Acer campestre, Acer monspessulanum, Acer opalus, Celtis australis, Fraxinus angustifolia, Fraxinus ornus, Pistacia lentiscus, Pistacia terebinthus, Populus alba, Populus nigra, Populus tremula, Quercus faginea, Quercus ilex.  
Tipus 3. Arbutus unedo, Juglans regia, Juniperus phoenicea, Juniperus thurifera, Prunus spinosa.  
11. Enguera i La Canal  
Tipus 1. Pinus halepensis, Pinus pinaster, Pinus pinea.  
Tipus 2. Celtis australis, Ceratonia siliqua, Fraxinus angustifolia, Fraxinus ornus, Juniperus communis, Juniperus oxycedrus, Olea europaea, Pistacia lentiscus, Pistacia terebinthus, Populus alba, Populus nigra, Quercus faginea, Quercus ilex.  
Tipus 3. Arbutus unedo, Juglans regia, Juniperus phoenicea, Juniperus thurifera, Prunus spinosa.  
12. La Costera de Xàtiva  
Tipus 1. Pinus halepensis, Pinus pinaster, Pinus pinea.  
Tipus 2. Celtis australis, Ceratonia siliqua, Fraxinus angustifolia, Fraxinus ornus, Juniperus communis, Juniperus oxycedrus, Olea europaea, Pistacia lentiscus, Pistacia terebinthus, Populus alba, Populus nigra, Quercus faginea, Quercus ilex.  
Tipus 3. Arbutus unedo, Juglans regia, Juniperus phoenicea, Juniperus thurifera, Prunus spinosa.  
13. Vall d'Albaida  
Tipus 1. Pinus halepensis, Pinus pinaster, Pinus pinea.  
Tipus 2. Celtis australis, Ceratonia siliqua, Fraxinus angustifolia, Fraxinus ornus, Juniperus communis, Juniperus oxycedrus, Olea europaea, Pistacia lentiscus, Pistacia terebinthus, Populus alba, Populus nigra, Quercus faginea, Quercus ilex.  
Tipus 3. Arbutus unedo, Juglans regia, Juniperus phoenicea, Prunus spinosa.  
ANNEX C


Còpia Permalink ELI